AEONTS รายได้บัตรเครดิตพุ่ง ดันกำไร Q2 โต 33% ทะลุ 900 ลบ. แจกปันผล 2.55 บ. XD 18 ต.ค.65
AEONTS กำไร Q2/65 โต 33% ทะลุ 900 ลบ. รับรายได้บัตรเครดิตพุ่ง ดันงวด 6 เดือนกำไร 2.02 พันลบ. เคาะแจกปันผล 2.55 บ. ขึ้น XD 18 ต.ค.65 กำหนดจ่าย 2 พ.ย.65
AEONTS กำไร Q2/65 โต 33% ทะลุ 900 ลบ. รับรายได้บัตรเครดิตพุ่ง ดันงวด 6 เดือนกำไร 2.02 พันลบ. เคาะแจกปันผล 2.55 บ. ขึ้น XD 18 ต.ค.65 กำหนดจ่าย 2 พ.ย.65
4 ต.ค. 2565

บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS รายงานผลการดำเนินงานงวดไตรมาส 2/65 มีกำไรสุทธิ และงวด 6 เดือนแรกของปี (สิ้นสุด 31 ส.ค.65) ดังนี้

สำหรับครึ่งปีแรกของปีงบการเงิน 65 บริษัทฯมีรายได้จากงบการเงินรวม 10,960 ล้านบาท เพิ่มขึ้น 574 ล้านบาท หรือร้อยละ 5 จากช่วงเดียวกันของปีก่อน สำหรับไตรมาสที่ 2/65 บริษัทฯ มีรายได้จากงบการเงินรวม 5,475 ล้านบาท เพิ่มขึ้น 131 ล้านบาท หรือร้อยละ 2 จากงวดเดียวกันของปีก่อน
โดยรายได้ที่เพิ่มขึ้นส่วนใหญ่มาจากรายได้ของบัตรเครดิตเพิ่มขึ้นร้อยละ 18 จากไตรมาสเดียวกันของปีก่อน ซึ่งสอดคล้องกับปริมาณการใช้จ่ายผ่านบัตรเครดิตและการเบิกถอนเงินสดล่วงหน้าที่เพิ่มสูงขึ้น และรายได้อื่นจากหนี้สูญรับคืนเพิ่มขึ้นร้อยละ 32 จากไตรมาสเดียวกันของปีก่อน ทั้งนี้ ณ วันที่ 31 ส.ค. 65 บริษัทฯ มีลูกค้าที่ใช้บริการสินเชื่อกว่า 2.6 ล้านคน
ประกอบไปด้วยลูกค้าในกรุงเทพฯ ร้อยละ 30 และลูกค้าในต่างจังหวัดร้อยละ 70 สำหรับธุรกิจในประเทศกัมพูชา เมียนมาร์และลาวมีลูกค้าโดยรวมกว่า 118,000 ราย โดยคิดเป็นร้อยละ 6 ของจำนวนลูกค้าของบริษัทฯ อย่างไรก็ตามบริษัทฯ เน้นส่งเสริมการขายผ่านช่องทางออนไลน์มากขึ้นเพื่อให้สอดคล้องกับพฤติกรรมของผู้บริโภค
พร้อมกันนี้ บริษัทเตรียมปันผลจากงวดดำเนินงานวันที่ 1 มี.ค.65-31 ส.ค.65 และกำไรสะสม เป็นเงินสด 2.55 บาท กำหนดวันที่ไม่ได้รับสิทธิได้รับเงินปันผล (XD) วันที่ 18 ต.ค.65 และกำหนดจ่าย 2 พ.ย.65